KIRJALLINEN KYSYMYS P-2896/00 esittäjä(t): Paul Rübig (PPE-DE) komissiolle. Puolan ja Tšekin sisällyttäminen Euroopan laajuisiin verkkoihin (TEN).



Virallinen lehti nro 113 E , 18/04/2001 s. 0207 - 0208



KIRJALLINEN KYSYMYS P-2896/00 esittäjä(t): Paul Rübig (PPE-DE) komissiolle (6. syyskuuta 2000) Aihe: Puolan ja Tekin sisällyttäminen Euroopan laajuisiin verkkoihin (TEN) Puolan ja Tekin tuleva liittyminen Euroopan unioniin lisää Euroopan laajuisten liikenneverkkojen laajentamisen tarvetta. Suunnitelma pohjoisesta etelään kulkevasta yhtenäisestä akselista, joka ulottuu Szczecinistä Berliinin, Prahan ja Linzin kautta Koperiin, on monille talousalueille tärkeä asia. Lisäksi tämä akseli varmistaa ehdokasvaltioille Puolalle ja Tekille pääsyn Tonavan liikenneväylälle sekä Välimeren satamiin. Erityistä strategista merkitystä on tämän akselin Budweis ja Linzin välisellä osuudella, joka on Phyrnin reitin jatke. Uusimmat tutkimukset osoittavat, että tämä reitti on erityisen edullinen muihin vaihtoehtoihin verrattuna. Kyseisellä raja-alueella edistetään kestävän kehityksen mallin mukaisesti alueellista integraatiota ja alueiden mahdollisuuksia toimia yritysten sijaintipaikkoina. Linzin ja Budweis (tai Prahan) välinen ratayhteys on jo sisällytetty TEN-verkkoihin sekä Keski- ja Itä-Euroopan maiden TINA-verkkoihin. Maanteiden laajentaminen tulee kuitenkin kyseeseen vain ehdokasvaltioiden puolella. Miten Budweis ja Linzin välisen rataosuuden toteuttamista koskevat määrärahat ja määräajat vahvistettiin? Mistä syistä komission mielestä Budweis ja Linzin välinen maantieosuus olisi sisällytettävä TEN-ohjelmaan? Kuinka pian asiasta voidaan odottaa myönteistä päätöstä? Mitä täydentäviä toimia komission mielestä on toteutettava kansallisesti ja alueellisesti, jotta Euroopan laajuisten verkkojen rakentamista voidaan tukea ja nopeuttaa? Loyola de Palacion komission puolesta antama vastaus (5. lokakuuta 2000) Euroopan laajuisten liikenneverkkojen rakentamisen tukeminen on osa Euroopan yhteisön perustamissopimuksen 154 ja 156 artiklassa (entinen 129 b ja 129 d artikla) määrättyjä tärkeitä yhteisön toimia. Lisäksi yhteisön suuntaviivoista Euroopan laajuisen liikenneverkon kehittämiseksi 23. heinäkuuta 1996 annetussa parlamentin ja neuvoston päätöksessä N:o 1692/96/EY(1) määritellään mainitut toimet. Päätöksen mukaisesti komissio viimeistelee parhaillaan suuntaviivojen tarkistamista koskevaa kertomusta, joka olisi esiteltävä parlamentille ja neuvostolle marraskuussa 2000. Kertomuksessa tarkastellaan liikennevirtojen ja kysynnän kehitystä vuodesta 1996 sekä alalla sovellettavien tekniikoiden kehitystä. Kertomuksessa esitetään tämän pohjalta vuoden 1996 päätökseen mukautuksia, joissa voitaisiin säätää verkon kartoituksen ajantasaistamisesta. Edellä mainitussa yhteydessä ja unionin tulevaa laajentumista silmällä pitäen komissio on useiden vuosien ajan tiiviissä yhteistyössä jäsenvaltioiden ja hakijamaiden hallitusten kanssa pohtinut, mitkä hakijamaiden liikennereiteistä olisi sisällytettävä Euroopan laajuiseen liikenneverkkoon maiden liittymishetkellä. Tästä aloitteesta, joka tunnetaan nimellä TINA, (Transport Infrastructure Needs Assessment) eli liikenteen infrastruktuuritarpeiden arviointiohjelma, on tehty loppukertomus lokakuussa 1999 ensimmäisen arviointikierroksen päätteeksi. Kertomuksen tietoja on todennäköisesti ajantasaistettava ja syvennettävä tulevina vuosina. Pohjoisesta etelään kulkeva, Stettinin, Berliinin, Prahan, Linzin ja Koperin yhdistävä käytävä, ja erityisesti sen Èeske Budìjovicén ja Linzin välinen osuus, on taloudellisesti huomattavan tärkeä, sillä sen kautta Keski- ja Pohjois-Euroopan maat pääsevät Adrianmeren satamiin. Kun on kyse inter- ja multimodaalisen liikenneverkon perustamisesta, on tärkeää, että se on riittävän tiheä, jolloin merkittävimpiin ongelmiin voidaan löytää useampia ratkaisuja. Sen vuoksi eri liikennekäytävät sekä täydentävät toisiaan että kilpailevat keskenään. Ratkaisuja ongelmiin tuovat erityisesti vuonna 1994 Kreetalla ja vuonna 1997 Helsingissä ministeritasolla hyväksytyt yleiseurooppalaiset liikennekäytävät N:o IV ja V, sekä suuntaviivoissa määritellyt yhteydet pohjoisesta etelään, kuten Veronan ja Münchenin välinen Brennerin akseli. Toissijaisuusperiaatteen mukaisesti kansalliset ja paikalliset viranomaiset ovat vastuussa myös yhteisön kannalta merkittävien liikenteen infrastruktuurien rakentamisesta ja hallinnoinnista. Hankkeiden rahoituksen järjestämiseksi viranomaiset voivat luonnollisesti hakea eri rahoitusvälineistä myönnettävää yhteisön tukea. Varoja voidaan myöntää esimerkiksi Euroopan laajuisten liikenneverkkojen määrärahoista, rakennerahastoista (jäsenvaltioille) tai Phare- ja ISPA -ohjelmista (Keski- ja Itä-Euroopan hakijamaille). Mikäli Itävallan tai Tekin viranomaiset haluavat uudistaa Linzin ja Budweis välistä rautatie- tai maantielinjaa yhteisön myöntämän tuen avulla, heidän on haettava sitä edellä mainittujen yhteisön ohjelmien kautta. Kun on kyse edellä mainitun maantieakselin sisällyttämisestä yleiseurooppalaiseen liikenneverkkoon, komission tuleva suuntaviivojen tarkistamista koskeva kertomus antanee aihetta parlamentissa ja neuvostossa käytäviin keskusteluihin. Samassa yhteydessä kansallisilla viranomaisilla on tilaisuus tuoda esiin näkemyksiään. Päätöksen N:o 1692/96/EY mukaisesti mainitun maantieosuuden sisällyttämistä Euroopan laajuiseen liikenneverkkoon tarkastellaan etupäässä sen tuottaman yhteisen edun kannalta, jotta varmistettaisiin Euroopan laajuisen liikenneverkon yhteenkuuluvuus, yhteenliittäminen ja yhteentoimivuus samoin kuin tähän verkkoon pääsy. (1) EYVL L 228, 9.9.1996.